CELEX: 22019D0031
Language: da
Date: 2018-12-17 00:00:00
Title: Afgørelse nr. 4/2018 truffet af AVS-EU-Ambassadørudvalget af 17. december 2018 om meddelelse af decharge til direktøren for Centret for Virksomhedsudvikling (CVU) for gennemførelsen af centrets budgetter for regnskabsårene 2013-2016 [2019/31]

10.1.2019   
               
               
                  DA
               
               
                  Den Europæiske Unions Tidende
               
               
                  L 8/35
               
            
         AFGØRELSE Nr. 4/2018 TRUFFET AF AVS-EU-AMBASSADØRUDVALGET
         af 17. december 2018
         om meddelelse af decharge til direktøren for Centret for Virksomhedsudvikling (CVU) for gennemførelsen af centrets budgetter for regnskabsårene 2013-2016 [2019/31]
         AVS-EU-AMBASSADØRUDVALGET HAR —
         under henvisning til AVS-EF-Ambassadørudvalgets afgørelse nr. 5/2004 (1), særlig artikel 27, stk. 5, andet afsnit,
         under henvisning til AVS-EU-Ambassadørudvalgets afgørelse nr. 1/2016 (2), særlig artikel 1, stk. 2,
         under henvisning til AVS-EU-Ambassadørudvalgets afgørelse nr. 3/2016 (3), særlig artikel 3, stk. 3, og
         ud fra følgende betragtninger:
         
                     (1)
                  
                  
                     I henhold til artikel 3 i AVS-EU-Ambassadørudvalgets afgørelse nr. 3/2016 bevares CVU's status som juridisk person fra den 1. januar 2017 udelukkende med henblik på CVU's likvidation. I løbet af den passive fase afgrænses CVU's bestyrelses opgaver til godkendelsen af nedlukningsrapporten, godkendelsen af regnskabet vedrørende nedlukningsfasen og indsendelse af et forslag til decharge til AVS-EU-Ambassadørudvalget med henblik på en afgørelse. CVU's bestyrelse ophører med at eksistere på datoen for AVS-EU-Ambassadørudvalgets afgørelse om forslaget til decharge.
                  
               
                     (2)
                  
                  
                     Ved skrivelse af 13. november 2018 forelagde formanden for CVU's bestyrelse et forslag til decharge for AVS-EU-Ambassadørudvalget ledsaget af et årsregnskab og en revisionserklæring uden forbehold for regnskabsårene 2013-2016.
                  
               
                     (3)
                  
                  
                     Centrets indtægter for regnskabsårene 2013-2016 bestod hovedsagelig af bidrag fra Den Europæiske Udviklingsfond på 31 938 501,02 EUR.
                  
               
                     (4)
                  
                  
                     Direktørens gennemførelse af centrets budget for regnskabsårene 2013-2016 er i sin helhed foretaget på en sådan måde, at der på baggrund af årsregnskaberne og de lovpligtige revisionsberetninger for Centret for Virksomhedsudvikling for 2013-2016 kan meddeles direktøren decharge for gennemførelsen af disse budgetter —
                  
               VEDTAGET DENNE AFGØRELSE:
         
            Eneste artikel
            På grundlag af revisorernes beretninger for 2013-2016 samt balancerne og forvaltningsregnskaberne for disse regnskabsår meddeler AVS-EU-Ambassadørudvalget hermed direktøren for Centret for Virksomhedsudvikling decharge for gennemførelsen af centrets budgetter for regnskabsårene 2013-2016.
         
         
            Udfærdiget i Bruxelles, den 17. december 2018.
            
               
                  På AVS-EU-Ambassadørudvalgets vegne
               
               N. MARSCHIK
               
                  Formand
               
            
         
         
            (1)  EUT L 70 af 9.3.2006, s. 52.
         
            (2)  EUT L 72 af 17.3.2016, s. 59.
         
            (3)  EUT L 192 af 16.7.2016, s. 77.